**A Nemzeti Fejlesztési Minisztérium Európa legnagyobb közlekedéssel összefüggő környezetvédelmi kampányához csatlakozva szemléletformáláshoz kapcsolódó egyedi támogatási lehetőséget hirdet.**

**65 millió forint vissza nem térítendő támogatással hozzá kíván járulni** a településeken szervezett Európai Mobilitási Hét, illetve Autómentes Nap megtartásához kapcsolódó **tudás-élmény alapú programok**, **vetélkedők**, **versenyek szervezéséhez.**

Amennyiben az önkormányzatok, illetve önkormányzati tulajdonban álló szervezetek az Európai Mobilitási Hét, illetve az Autómentes Nap rendezvényhez kapcsolódóan felmerülő költségeihez támogatást kívánnak igénybe venni, az alábbi teendőik vannak:

 az Európai Mobilitási Hét kampányhoz való csatlakozás (EMH nemzetközi honlapján történő regisztráció és a kampányhoz való csatlakozáshoz szükséges Karta kitöltése és visszaküldése a www.emh.kormany.hu weboldalon feltüntetett kapcsolattartóknak),

 az egyedi támogatási kérelem adatlap kitöltése, cégszerű aláírása és elektronikus benyújtása,

 az egyedi támogatási kérelmet aláíró személy aláírási címpéldányának/banki bejelentő kartonjának elektronikus benyújtása.

**Az egyedi támogatás igényléséhez szükséges fent meghatározott dokumentumokat
2016. augusztus 12. napjáig az** **automentes@nfsi.hu** **címre várjuk.**

A határidőt követően, valamint hiányosan kitöltött egyedi támogatási kérelmek alapján nem áll módunkban támogatást nyújtani.

Az egyedi támogatások a beérkezés sorrendjében kerülnek feldolgozásra, illetve a beérkezés sorrendjében részesíthetőek támogatásban a rendelkezésre álló forrás erejéig.

A rendezvények megtartását követően az egyedi támogatás felhasználásáról szóló beszámolót és pénzügyi elszámolást 2016. november 15. napjáig az Nemzeti Fejlesztési és Stratégiai Intézet Kft. címére (1277. Budapest 23, Pf.: 55.) szükséges benyújtani a Támogatási Szerződésben rögzítettek szerint.

**További információk, segédletek, mintadokumentumok a** [**http://nfsi.hu/**](http://nfsi.hu/) **honlapon lesznek elérhetőek.**